				|

		52013PC0775

			Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről, valamint a 7/2010/EU rendelet hatályon kívül helyezéséről /* COM/2013/0775 final - 2013/0383 (NLE) */

			   	INDOKOLÁS
1.           A JAVASLAT HÁTTERE
Autonóm uniós vámkontingenseket olyan termékek
esetében szükséges alkalmazni, amelyekből az Unióban az adott
kontingensidőszak folyamán nem fognak előállítani akkora mennyiséget,
amekkorára a szóban forgó terméket felhasználó iparágnak szüksége lenne. Több
tagállam kérése alapján a Bizottság az illetékes kormányzati szakértőkkel
közösen megvizsgálta, hogy szükség van-e autonóm vámkontingens megnyitására
bizonyos mezőgazdasági és ipari termékek esetében.
A Tanács 2009. december 22-én
elfogadta az Uniónak az egyes mezőgazdasági és ipari termékekre vonatkozó
autonóm vámkontingensei megnyitásáról és kezeléséről szóló
7/2010/EU rendeletet annak érdekében, hogy a szóban forgó termékek iránt
az Unióban jelentkező keresletet a lehető legkedvezőbb
feltételekkel lehessen kielégíteni. Mivel a rendelet azóta számos alkalommal
módosult, a Bizottság átláthatósági politikájából kiindulva indokolt hatályon
kívül helyezni, és helyette új rendeletet elfogadni.
Az uniós vámkontingenseket a megfelelő
mennyiségek vonatkozásában nulla vagy – a közös vámtarifa szerinti autonóm
vámtételhez képest – csökkentett vámtétel meghatározása mellett indokolt
megnyitni oly módon, hogy a kérdéses termékek piacán ne keletkezzék zavar. A
gazdasági vámkérdésekkel foglalkozó csoport ülésein tartott egyeztetések azt
mutatták, hogy a tagállamok készek a rendeletjavaslatban megjelölt termékek
vámkontingenseinek oly módon történő megnyitására, hogy ez a szóban forgó
termékek piacán ne okozzon zavart.
A javaslat összhangban van a
mezőgazdasági, a kereskedelmi, a vállalkozás- és a fejlesztéspolitikával,
valamint a külkapcsolatokra vonatkozó politikával. Mindenekelőtt a
javaslat nem érinti hátrányosan az EU-val kötött preferenciális kereskedelmi
megállapodások előnyeit élvező országokat (például az általános
preferenciarendszerben részt vevő országokat, az AKCS-országokat, a
tagjelölt és a potenciális tagjelölt országokat).
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Konzultációra került sor az egyes tagállamok
iparágait képviselő, gazdasági vámkérdésekkel foglalkozó csoporttal. Az
összes felsorolt vámkontingens a csoport keretében elért megállapodást tükrözi.
Visszafordíthatatlan következményekkel járó,
lehetséges komoly kockázatokról nem történt említés.
A javaslat szolgálatközi konzultációs eljárás
tárgyát fogja képezni, majd – a Tanács általi elfogadását követően –
közzétételre kerül.
3.           A JAVASLAT JOGI ELEMEI
Az Uniónak az egyes mezőgazdasági és
ipari termékekre vonatkozó autonóm vámkontingensei megnyitásáról és
kezeléséről szóló tanácsi rendelet módosítása, amihez a jogalapot az Európai Unió működéséről szóló szerződés
31. cikke szolgáltatja. Az említett cikk
értelmében az autonóm vámkontingenseket a Bizottság javaslata alapján a Tanács
állapítja meg minősített többséggel.
A javaslat az Unió kizárólagos hatáskörébe
tartozik, ezért a szubszidiaritás elve nem alkalmazható.
Ez az intézkedéssorozat összhangban van a
külkereskedelemben érintett szereplőkre vonatkozó eljárások
egyszerűsítését célzó alapelvekkel, valamint a Bizottságnak az autonóm
vámfelfüggesztésekről és vámkontingensekről szóló, 2011. évi
közleményével (HL C 363., 2011.12.13., 6. o.).
4.           KÖLTSÉGVETÉSI HATÁSOK
A
vámbevétel-kiesés teljes összege: –64 900 000 EUR.
2013/0383 (NLE)
Javaslat
A TANÁCS RENDELETE
az Uniónak az egyes mezőgazdasági és
ipari termékekre vonatkozó autonóm vámkontingensei megnyitásáról és
kezeléséről, valamint a 7/2010/EU rendelet hatályon kívül
helyezéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 31. cikkére,
tekintettel az Európai Bizottság javaslatára,
mivel:
(1)       Egyes mezőgazdasági és
ipari termékek Európai Unión belüli előállítása nem képes kielégíteni az
Unión belüli felhasználó ágazatok által támasztott keresletet. Emiatt e
termékek Unión belüli kínálata jelentős mértékben a harmadik országokból
származó behozataltól függ. A szóban forgó termékekkel kapcsolatos
legsürgetőbb uniós igényeket a legkedvezőbb feltételek mellett
haladéktalanul ki kell elégíteni. Ezért – megfelelő mennyiségi korlátok
keretei között – kedvezményes vámtételű uniós vámkontingenseket kell
nyitni, figyelemmel ugyanakkor arra az elvárásra is, hogy e termékek piacán ne
következzék be zavar, és az intézkedések ne akadályozzák az uniós termelés
kialakulását vagy fejlődését.
(2)       Ezekhez a vámkontingensekhez
minden uniós importőr számára egyenlő mértékű és folyamatos
hozzáférést kell biztosítani, és az érintett termékek valamennyi tagállamba
történő valamennyi behozatala esetében az adott vámkontingensek
kimerüléséig mindvégig biztosítani kell a vámkontingensekhez tartozó vámtételek
alkalmazását.
(3)       A 2454/93/EGK bizottsági
rendeletben[1]
megállapított vámkontingens-kezelési rendszer egyenlő mértékű és
folyamatos hozzáférést biztosít a vámkontingensekhez, gondoskodik a vámtételek
folyamatos alkalmazásáról, és a szabad forgalomba bocsátásra vonatkozó
vámáru-nyilatkozatok elfogadásának időrendi sorrendjét veszi alapul. Ezért
úgy indokolt rendelkezni, hogy az e rendelettel megnyitott vámkontingenseket a
Bizottság és a tagállamok e rendszer szerint kezeljék.
(4)       A legtöbb kontingensmennyiség
tonnában kerül kifejezésre. Néhány olyan termék esetében, amelyekre vonatkozóan
ez a rendelet autonóm vámkontingenst nyit meg, a kontingensmennyiség más
mértékegységben van megadva. Azokban az esetekben, amikor ezekre a termékekre
vonatkozóan a 2658/87/EGK tanácsi rendelet[2]
I. mellékletében meghatározott Kombinált Nómenklatúra nem ad meg kiegészítő
mértékegységet, bizonytalan helyzet alakulhat ki az alkalmazott mértékegységgel
kapcsolatban. Az egyértelműség és a jobb vámkontingens-kezelés érdekében
ezért indokolt az autonóm vámkontingensek igénybevételének feltételéül szabni,
hogy a behozni kívánt termékek pontos mennyiségét a szabad forgalomba
bocsátásra vonatkozó vámáru-nyilatkozatba az e rendelet mellékletében az adott
termékre meghatározott mértékegységek alkalmazásával vezessék be.
(5)       A 7/2010/EU rendeletet[3] számos alkalommal módosították.
Az átláthatóság érdekében, valamint annak előmozdítása céljából, hogy a
gazdasági szereplők követni tudják az autonóm vámkontingensek hatálya alá
tartozó árukat, helyénvaló a 7/2010/EU rendeletet teljes egészében új
rendelettel felváltani.
(6)       Az arányosság elvével
összhangban a tagállamok és a harmadik országok közötti kereskedelem
előmozdítására irányuló alapcél teljesítéséhez szabályokat szükséges és
indokolt lefektetni annak érdekében, hogy az uniós gazdasági szereplők
kereskedelmi érdekeinek kiegyensúlyozása anélkül történhessen, hogy változnának
az Uniónak a Kereskedelmi Világszervezet (WTO) keretében tett
kötelezettségvállalásai. E rendelet az Európai Unióról szóló
szerződés 5. cikkének (4) bekezdésével összhangban nem lépi túl
a kitűzött cél eléréséhez szükséges mértéket.
(7)       Mivel a vámkontingenseknek
2014. január 1-jétől kell hatályba lépniük, ezt a rendeletet ugyanezen
időponttól indokolt alkalmazni és haladéktalanul hatályba kell léptetni,
ELFOGADTA EZT A RENDELETET:
1. cikk
A mellékletben felsorolt termékekre az Unió
autonóm vámkontingenseit meg kell nyitni; e vámkontingensek alkalmazásában a
közös vámtarifa szerinti autonóm vámtételeket a mellékletben megjelölt
időszakra, legfeljebb a mellékletben megjelölt mennyiségek erejéig fel
kell függeszteni, és helyettük a mellékletben megjelölt vámtételeket kell
alkalmazni.
2. cikk
Az 1. cikkben említett vámkontingenseket a
Bizottság kezeli a 2454/93/EGK rendelet 308a., 308b. és 308c. cikke szerint.
3. cikk
Ha az e rendeletben említett azon termékek
valamelyike tekintetében nyújtanak be szabad forgalomba bocsátásra vonatkozó
vámáru-nyilatkozatot, amelyek esetében a kontingensmennyiség nem tonnában vagy
kilogrammban kifejezett tömegben, vagy értékben van meghatározva, és az adott
termékre a 2658/87/EGK rendelet I. mellékletében megállapított Kombinált
Nómenklatúra nem ad meg kiegészítő mértékegységet, akkor a behozni kívánt
termékek pontos mennyiségét a vámáru-nyilatkozat 41. rovatában
(„Kiegészítő mértékegység”) az adott termékre vonatkozó kontingensmennyiség
e rendelet melléklete szerinti mértékegységében kell megadni.
4. cikk
Ez a rendelet az Európai Unió Hivatalos
Lapjában való kihirdetése napján lép hatályba.
Ezt a rendeletet 2014. január 1-jétől
kell alkalmazni.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
PÉNZÜGYI KIMUTATÁS A KIZÁRÓLAG A
BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ
1.         A JAVASLAT CÍME:
A Tanács rendelete az Uniónak az egyes
mezőgazdasági és ipari termékekre vonatkozó autonóm vámkontingensei
megnyitásáról és kezeléséről, valamint a 7/2010/EU rendelet hatályon kívül
helyezéséről.
2.         KÖLTSÉGVETÉSI TÉTELEK
Alcím és jogcímcsoport: 12. alcím, 120.
jogcímcsoport
A 2014. évben a költségvetésben szereplő
összeg: 18 086 400 000 EUR (2014. évi
költségvetés-tervezet)
3.         PÉNZÜGYI HATÁS
¨         A javaslatnak nincs pénzügyi hatása.
X         A javaslatnak nincs pénzügyi hatása
a kiadásokra, viszont van pénzügyi hatása a bevételekre nézve. Ez a hatás a
következő:
(millió
EUR egy tizedesjegyig)
 Költségvetési tétel || Bevételek[4] || 12 hónapos időszak, kezdődátum: éééé/hh/nn || [Év: 2014]
 120. jogcímcsoport || A saját forrásokra gyakorolt hatás || 2014.1.1. || – 64,9
(millió
EUR egy tizedesjegyig)
Az e rendeletjavaslatban meghatározott autonóm
vámkontingensekből következő vámbevétel-kiesés teljes becsült összege
2014-ben 86,5 millió EUR.
A fentiek alapján az e rendelet okozta
bevételkiesésre mért becsült hatás 86,5 millió EUR (bruttó összeg a
beszedési költségekkel együtt) x 0,75 = 64,9 millió EUR/év a
2014.1.1-jétől kezdődő időszakot illetően.
4.         Csalás elleni intézkedések
Az e tanácsi rendeletben szereplő
termékek némelyike esetében ellenőrzésre kerül a meghatározott célú
felhasználás a 2454/93/EGK bizottsági rendelet 291–300. cikkével
összhangban.
[1]               A Bizottság 1993. július 2-i 2454/93/EGK rendelete a
Közösségi Vámkódex létrehozásáról szóló 2913/92/EGK tanácsi rendelet
végrehajtására vonatkozó rendelkezések megállapításáról (HL L 253.,
1993.10.11., 1. o.).
[2]               A Tanács 1987. július 23-i 2658/87/EGK rendelete a vám-
és a statisztikai nómenklatúráról, valamint a Közös Vámtarifáról (HL L 256.,
1987.9.7., 1. o.).
[3]               A Tanács 2009. december 22-i 7/2010/EU rendelete az
Uniónak az egyes mezőgazdasági és ipari termékekre vonatkozó autonóm
vámkontingensei megnyitásáról és kezeléséről (HL L 3., 2010.1.7., 1. o.).
[4]               A tradicionális saját források (mezőgazdasági
vámok, cukorilletékek, vámok) tekintetében nettó összegeket, vagyis a
25 %-kal (beszedési költségek) csökkentett bruttó összegeket kell megadni.

MELLÉKLET
 Rendelési szám || KN-kód || TARIC || Árumegnevezés || Kontingensidőszak || Kontingens mennyiség || Kontingens vámtétele (%)
 09.2849 || ex 0710 80 69 || 10 || Auricularia polytricha fajtájú gomba, (nyersen, vagy gőzöléssel vagy forrázással főzve is), fagyasztva, készételek előállításához  (1)(2) || 01.01.-12.31. || 700 tonna || 0 %
 09.2663 || ex 1104 29 17 || 10 || Malomipari technikák felhasználásával megmunkált cirokszemek, legalább hántolva és csírátlanítva, térkitöltő csomagolási termékek gyártásához    (1) || 01.01.-12.31. || 1 500 tonna || 0 %
 09.2664   || ex 2008 60 19 ex 2008 60 39 || 30 30 || Cseresznye, alkohol hozzáadásával, 9 tömegszázalék cukortartalommal is, legfeljebb 19,9 mm-es átmerővel, maggal, csokoládéipari termékek gyártásához  (1)   || 01.01.-12.31.   || 1 000 tonna   || 10 % (3)
 09.2913                   || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Természetes feldolgozatlan dohány, szabályos formára vágva is, legalább 450 EUR/100 kg nettó súly vámértékkel, a 2402 10 00 alszám alá tartozó áruk gyártásánál belső szivarburokként vagy szivarburkolóként történő felhasználásra  (1)                   || 01.01.-12.31.                   || 6 000 tonna                   || 0 %
 09.2928 || ex 2811 22 00 || 40 || Szilika töltőanyag, granulátum formájában, legalább 97 tömegszázalék szilícium-dioxid tartalommal || 01.01.-12.31. || 1 700 tonna || 0 %
 09.2703 || ex 2825 30 00 || 10 || Vanádium-oxidok és -hidroxidok, kizárólag ötvözetekben történő felhasználásra  (1) || 01.01.-12.31. || 13 000 tonna || 0 %
 09.2806 || ex 2825 90 40 || 30 || Volfrám-trioxid, beleértve a kék volfrám-oxidot is (CAS RN 1314-35-8 + 39318-18-8) || 01.01.-12.31. || 12 000 tonna || 0 %
 09.2929 || 2903 22 00 ||   || Triklór-etilén (CAS RN 79-01-6) || 01.01.-12.31. || 10 000 tonna || 0 %
 09.2837 || ex 2903 79 90 || 10 || Brómklór-metán (CAS RN 74-97-5) || 01.01.-12.31. || 600 tonna || 0 %
 09.2933 || ex 2903 99 90 || 30 || 1,3-Diklór-benzol (CAS RN 541-73-1) || 01.01.-12.31. || 2 600 tonna || 0 %
 09.2950 || ex 2905 59 98 || 10 || 2-Klóretanol, a 4002 99 90 alszám alá tartozó folyékony tioplasztok gyártásához, (CAS RN 107-07-3) (1) || 01.01.-12.31. || 15 000 tonna || 0 %
 09.2851 || ex 2907 12 00 || 10 || O-krezol, legalább 98,5 tömegszázalék tisztaságú (CAS RN 95-48-7) || 01.01.-12.31. || 20 000 tonna || 0 %
 09.2624 || 2912 42 00 ||   || Etil-vanillin (3-etoxi-4-hidroxi-benzaldehid), (CAS RN 121-32-4) || 01.01.-12.31. || 950 tonna || 0 %
 09.2852 || ex 2914 29 00 || 60 || Ciklopropil-metil-keton (CAS RN 765-43-5) || 01.01-12.31. || 300 tonna || 0 %
 09.2638 || ex 2915 21 00 || 10 || Ecetsav, legalább 99 tömegszázalék tisztaságú (CAS RN 64-19-7) || 01.01.-12.31. || 1 000 000 tonna || 0 %
 09.2972 || 2915 24 00 ||   || Ecetsavanhidrid (CAS RN 108-24-7) || 01.01.-12.31. || 20 000 tonna || 0 %
 09.2665 || ex 2916 19 95 || 30 || Kálium-(E,E)-hexa-2,4-dienoát (CAS RN 24634-61-5) || 01.01.-12.31. || 8 000 tonna || 0 %
 09.2769 || ex 2917 13 90 || 10 || Dimetil-szebacát (CAS RN 106-79-6) || 01.01.-12.31. || 1 000 tonna || 0 %
 09.2634 || ex 2917 19 90 || 40 || Dodekándionsav, több mint 98,5 tömegszázalék tisztaságú (CAS RN 693-23-2) || 01.01.-12.31. || 4 600 tonna || 0 %
 09.2808 || ex 2918 22 00 || 10 || o-Acetil-szalicilsav (CAS RN 50-78-2) || 01.01.-12.31. || 120 tonna || 0 %
 09.2975 || ex 2918 30 00 || 10 || Benzofenon-3,3’,4,4’-tetra-karboxil-dianhidrid (CAS RN 2421-28-5) || 01.01.-12.31. || 1 000 tonna || 0 %
 09.2602 || ex 2921 51 19 || 10 || o-Feniléndiamin (CAS RN 95-54-5) || 01.01.-12.31. || 1 800 tonna || 0 %
 09.2854 || ex 2924 19 00 || 85 || 3-Jód-2-propinil-N-butil-karbamát (CAS RN 55406-53-6) || 01.01.-12.31. || 1 300 tonna || 0 %
 09.2977 || 2926 10 00 ||   || Akrilnitril (CAS RN 107-13-1) || 01.01.-12.31. || 75 000 tonna || 0 %
 09.2856 || ex 2926 90 95 || 84 || 2-Nitro-4-(trifluor-metil)benzonitril (CAS RN 778-94-9) || 01.01.-12.31. || 500 tonna || 0 %
 09.2838 || ex 2927 00 00 || 85 || C,C’-Azodi(formamid) (CAS RN 123-77-3): — || legalább 6,5, de legfeljebb 7,5 pH-értékkel, és
 — || folyadék-kromatográfia-tömegspektrometria (LC-MS) szerint meghatározva legfeljebb 1 500 mg/kg szemikarbazid-tartalommal (CAS RN 57-56-7) ,
 — || bomlási hőmérséklettartománya 195 °C - 205 °C,
 — || fajlagos tömege 1,64 – 1,66, és
 — || égéshője 215 – 220 Kcal/mol
01.01.-12.31.
100 tonna
0 %
 09.2603 || ex 2930 90 99 || 79 || Bisz(3-trietoxiszililpropil)tetraszulfid (CAS RN 40372-72-3) || 01.01.-12.31. || 9 000 tonna || 0 %
 09.2955 || ex 2932 19 00 || 60 || Flurtamon (ISO) (CAS RN 96525-23-4) || 01.01.-12.31. || 300 tonna || 0 %
 09.2812 || ex 2932 20 90 || 77 || Hexán-6-olid (CAS RN 502-44-3) || 01.01.-12.31. || 4 000 tonna || 0 %
 09.2858 || 2932 93 00 ||   || Piperonal (CAS RN 120-57-0) || 01.01.-12.31. || 220 tonna || 0 %
 09.2860 || ex 2933 69 80 || 30 || 1,3,5-Trisz[3-(dimetilamino)propil]hexahidro-1,3,5-triazin (CAS RN 15875-13-5) || 01.01.-12.31. || 300 tonna || 0 %
 09.2658 || ex 2933 99 80 || 73 || 5-(Acetoacetilamino)benzimidazolon (CAS RN 26576-46-5) || 01.01.-12.31. || 200 tonna || 0 %
 09.2945 || ex 2940 00 00 || 20 || D-xilóz (CAS RN 58-86-6) || 01.01.-12.31. || 400 tonna || 0 %
 09.2862 || ex 3105 40 00 || 10 || Monoammónium-foszfát (CAS RN 7722-76-1) || 2014.01.01.-12.31. || 45 000 tonna || 0 %
 09.2666 || ex 3204 17 00 || 55 || C.I. Pigment Red 169 színezék (CAS RN 12237-63-7) || 01.01.-12.31. || 40 tonna || 0 %
 09.2659 || ex 3802 90 00 || 19 || Nátrum-karbonáttal flux-kalcinált kovaföld || 01.01.-12.31. || 30 000 tonna || 0 %
 09.2908 || ex 3804 00 00 || 10 || Nátrium-lignoszulfonát || 01.01.-12.31. || 40 000 tonna || 0 %
 09.2889 || 3805 10 90 ||   || Szulfátterpentin || 01.01.-12.31. || 25 000 tonna || 0 %
 09.2935 || ex 3806 10 00 || 10 || Friss oleogyantákból nyert fenyőgyanta és gyantasavak || 01.01.-12.31. || 280 000 tonna || 0 %
 09.2814 || ex 3815 90 90 || 76 || Titán-dioxidból és volfrám-trioxidból álló katalizátor || 01.01.-12.31. || 3 000 tonna || 0 %
 09.2829 || ex 3824 90 97 || 19 || Fenyőgyanta fából történő kivonásakor keletkező maradvány szilárd kivonata, amely alifás oldószerekben nem oldódik, és a következő jellemzőkkel rendelkezik: — || legfeljebb 30 tömegszázalék gyantasav-tartalom,
 — || legfeljebb 110-es savszám
és
 — || legalább 100° C-os olvadáspont
01.01.-12.31.
1 600 tonna
0 %
 09.2907 || ex 3824 90 97 || 86 || Fitoszterinek keveréke, porított formában, amely: — || legalább 75 tömegszázalékban szterineket
 — || legfeljebb 25 tömegszázalékban sztanolokat,
tartalmaz, sztanolok/szterinek vagy
  sztanol-/szterinészterek gyártásához
 (1)
01.01.-12.31.
2 500 tonna
0 %
 09.2644 || ex 3824 90 97 || 96 || Készítmény: — || legalább 55, de legfeljebb 78 tömegszázalék dimetil-glutarát-tartalommal,
 — || legalább 10,  de legfeljebb 30 tömegszázalék dimetil-adipát-tartalommal, és
 — || legfeljebb 35 tömegszázalék dimetil-szukcinát-tartalommal
01.01.-12.31.
10 000 tonna
0 %
 09.2140 || ex 3824 90 97 || 98 || Tercier aminok keveréke, amely tartalmaz: — || 2,0-4,0 tömegszázalék N,N-dimetil-1-oktánamint
 — || legalább 94 tömegszázalék N,N-dimetil-1-dekánamint
 — || legfeljebb 2 tömegszázalék N,N-dimetil-1-dodekánamint
01.01.-12.31.
4 500 tonna
0 %
 09.2660 || ex 3902 30 00 || 96 || Propilén-etilén-kopolimer, az ASTM D 3236 módszer szerint mérve 190 °C-on legfeljebb 1 700 mPa olvadási viszkozitással || 01.01.-12.31. || 500 tonna || 0 %
 09.2639 || 3905 30 00 ||   || Poli(vinil-alkohol), a nem hidrolizált acetátcsoportokat tartalmazó is || 01.01.-12.31. || 18 000 tonna || 0 %
 09.2930 || ex 3905 30 00 || 30 || Vinil-alkohol-kopolimer, amely nem hidrolizált acetátcsoportokat és metilén-butándisav nátrium-sót tartalmaz (CAS RN 122625-12-1), hőpapír gyártásához || 01.01.-06.30. || 192 tonna || 0 %
 09.2671 || ex 3905 99 90 || 81 || Poli(vinil-butirál) (CAS RN 63148-65-2): — || legalább 17,5 tömegszázalék, de legfeljebb 20 tömegszázalék hidroxilcsoportokkal, és
 — || 0,6 mm-nél nagyobb átlagos részecskemérettel (D50)
01.01.-12.31.
11 000 tonna
0 %
 09.2616 || ex 3910 00 00 || 30 || Polidimetilsziloxán, 2 800 (± 100) monomer egység polimerizációs fokkal || 01.01.-12.31. || 1 300 tonna || 0 %
 09.2816 || ex 3912 11 00 || 20 || Cellulóz-acetát pelyhek || 01.01.-12.31. || 75 000 tonna || 0 %
 09.2864 || ex 3913 10 00 || 10 || Nátrium-alginát (CAS RN 9005-38-3) tengeri barnamoszatból kivonva || 01.01.-12.31. || 1 000 tonna || 0 %
 09.2641 || ex 3913 90 00 || 87 || Nátrium-hialuronát, nem steril: — || legfeljebb 900 000 átlagos molekulatömeggel (Mw),
 — || legfeljebb 0,008 Endotoxin egység (EU)/mg endotoxinszinttel,
 — || legfeljebb 1 tömegszázalék etanol-tartalommal,
 — || legfeljebb 0,5 tömegszázalék izopropanol-tartalommal
01.01.-12.31.
200 kg
0 %
 09.2661 || ex 3920 51 00 || 50 || Poli(metil-metakrilát) lemezek, amelyek megfelelnek az alábbi szabványoknak: — || EN 4364 (MIL-P-5425E) és DTD5592A, vagy
 — || EN 4365 (MIL-P-8184) és DTD5592A
01.01.-12.31.
100 tonna
0 %
 09.2645 || ex 3921 14 00 || 20 || Porózus tömb regenerált cellulózból, magnézium-kloridot és kvaterner ammónium-vegyületeket tartalmazó vízzel impregnálva, 100 cm (±10 cm) x 100 cm (±10 cm) x  40 cm (±5 cm) méretben || 01.01.-12.31. || 1 300 tonna || 0 %
 09.2818 || ex 6902 90 00 || 10 || Tűzálló tégla, amelynek: — || élhosszúsága több, mint 300 mm és
 — || TiO2-tartalma legfeljebb 1 tömegszázalék és
 — || Al2O3-tartalma legfeljebb 0,4 tömegszázalék és
 — || térfogatváltozása 1700° C-on kevesebb, mint 9 %
01.01.-12.31.
75 tonna
0 %
 09.2628 || ex 7019 52 00 || 10 || Üvegszálas szövet műanyaggal bevont üvegrostból, 120 g/m²(± 10 g/m²) súllyal, rögzített kerettel ellátott, görgethető rovarhálókban történő felhasználásra || 01.01.-12.31. || 3 000 000 m² || 0 %
 09.2799 || ex 7202 49 90 || 10 || Ferrokróm, legalább 1,5, de legfeljebb 4 tömegszázalék szén- és legfeljebb 70 tömegszázalék krómtartalommal || 01.01.-12.31. || 50 000 tonna || 0 %
 09.2629   || ex 7616 99 90 ex 8302 49 00 || 85 91 || Alumínium teleszkópos fogantyú bőröndök gyártásához  (1)   || 01.01.-12.31.   || 800 000 darab   || 0 %
 09.2840           09.2642   || ex 8104 30 00           ex 8501 40 20 ex 8501 40 80 || 20           30 40 || Magnézium por: — || legalább 98, de legfeljebb 99,5 tömegszázalék tisztaságú
 — || legalább 0,2 mm, de legfeljebb 0,8 mm részecskemérettel
Részegység, amely az alábbiakból áll:
 — || egy elektromos egyfázisú, váltóáramú (AC) kommutátoros motor legalább 480 W, de legfeljebb 1 400 W kimenő teljesítménnyel, 900 W-nál nagyobb, de legfeljebb 1 600 W bemeneti teljesítménnyel, több mint 119,8 mm, de legfeljebb 135,2 mm külső átmérővel és több mint 30 000 rpm, de legfeljebb 50 000 rpm névleges percenkénti fordulatszámmal, és
 — || egy levegőbeszívó ventilátor
porszívók gyártásához
 (1)
01.01.-12.31.
01.01.-12.31.
2 000 tonna
120 000 darab
0 %
0 %
 09.2763 || ex 8501 40 80 || 30 || Elektromos egyfázisú, váltóáramú (AC) kommutátoros motor 750 W-ot meghaladó kimenő teljesítménnyel, több mint 1 600 W, de legfeljebb 2 700 W bemeneti teljesítménnyel, több mint 120 mm (± 0,2 mm), de legfeljebb 135 mm (± 0,2 mm) külső átmérővel, több mint 30 000 rpm, de legfeljebb 50 000 rpm névleges percenkénti fordulatszámmal, levegőbeszívó ventilátorral felszerelve, porszívók gyártásához  (1) || 01.01.-12.31. || 2 000 000 darab || 0 %
   ||   ||   ||   ||   ||   ||
 09.2633 || ex 8504 40 82 || 20 || Elektromos egyenirányító, legfeljebb 1 kVA teljesítményű, a 8509 80 alszám és a 8510 vámtarifaszám alá tartozó készülékek gyártásához  (1) || 01.01.-12.31. || 4 500 000 darab || 0 %
 09.2643 || ex 8504 40 82 || 30 || Tápegységpanel a 8521 és a 8528 vtsz. alá tartozó áruk gyártásához  (1) || 01.01.-12.31. || 1 038 000 darab || 0 %
 09.2620 || ex 8526 91 20 || 20 || Részegység helyzetmeghatározó funkcióval rendelkező GPS-rendszerhez, kijelző nélkül és legfeljebb  2 500 g tömegű || 01.01.-12.31. || 3 000 000 darab || 0 %
 09.2672   || ex 8529 90 92 ex 9405 40 39 || 75 70 || Nyomtatott áramköri kártya fénykibocsátó diódákkal (LED): — || prizmákkal/lencsékkel felszerelve is, és
 — || csatlakozóval/csatlakozókkal is
a 8528 vtsz. alá tartozó áruk háttérvilágító
  egységének gyártásához
 (1)
01.01.-12.31.
115 000 000 darab
0 %
 09.2003 || ex 8543 70 90 || 63 || Feszültségvezérelt frekvenciagenerátor, nyomtatott áramkörre rögzített aktív és passzív elemekből, legfeljebb 30 mm x 30 mm méretű házban || 01.01.-12.31. || 1 400 000 darab || 0 %
 09.2668   || ex 8714 91 10 ex 8714 91 10 || 21 31 || Kerékpárváz szénszálakból és műgyantából előállítva, festve, lakkal bevonva és/vagy polírozva, kerékpár gyártásához  (1)   || 01.01.-12.31.   || 76 000 darab   || 0 %
 09.2669   || ex 8714 91 30 ex 8714 91 30 || 21 31 || Mellső kerékpárvilla szénszálakból és műgyantából előállítva, festve, lakkal bevonva és/vagy polírozva, kerékpár gyártásához  (1)   || 01.01.-12.31.   || 52 000 darab   || 0 %
 09.2631 || ex 9001 90 00 || 80 || Nem szerelt üveglencsék, prizmák és összeragasztott elemek, a 9002, 9005, 9013 10 és 9015 KN-kódok alá tartozó áruk gyártásához  (1) || 01.01.-12.31. || 5 000 000 darab || 0 %
 (1)  A vámok felfüggesztése a 2454/93/EGK bizottsági rendelet 291–300. cikkétől (HL L 253., 1993.10.11., 1. o.) függ.
 (2)  Az intézkedés azonban nem engedélyezett, ha a feldolgozást kiskereskedelmi vagy vendéglátó-ipari vállalkozás végzi.
 (3)  A mértékvámtételt kell alkalmazni.
   ||


|

52010PC0470

Javaslat A TANÁCS RENDELETE a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2011. évre történő meghatározásáról  /* COM/2010/0470 végleges - NLE 2010/0247 */

	[pic] | EURÓPAI BIZOTTSÁG |Brüsszel, 2010.9.14.COM(2010) 470 végleges2010/0247 (NLE)JavaslatA TANÁCS RENDELETEa bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2011. évre történő meghatározásárólINDOKOLÁSA JAVASLAT HÁTTERE110-  A javaslat okai és céljaiA halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelettel összhangban a közös halászati politika arra törekszik, hogy az élő vízi erőforrások kiaknázása fenntartható gazdasági, környezeti és társadalmi feltételekkel történjék. E tekintetben fontos eszköz a halászati lehetőségeknek a teljes kifogható mennyiségek (TAC), kvóták és halászatierőkifejtés-korlátozások formájában történő éves meghatározása.E javaslat célja, hogy a kereskedelmi szempontból legfontosabb balti-tengeri halállományok tekintetében a 2011. évre meghatározza a tagállamok halászati lehetőségeit.-  Háttér-információkA javaslat hátterét a „Konzultáció a 2011. évi halászati lehetőségekről” című bizottsági közlemény (COM(2010) 241 végleges) képezi. A teljes kifogható mennyiségekre és kvótákra vonatkozó éves döntések egyszerűsítése és áttekinthetősége érdekében a balti-tengeri halászati lehetőségek meghatározása 2006 óta külön rendelettel történik; az első ilyen rendelet a bizonyos halállományokra és halállomány-csoportokra vonatkozó, a Balti-tengeren alkalmazandó halászati lehetőségeknek és kapcsolódó feltételeknek a 2006. évre történő meghatározásáról szóló, 2005. december 22-i 52/2006/EK tanácsi rendelet volt.A 2011-es balti-tengeri halászati lehetőségeket illetően a Nemzetközi Tengerkutatási Tanács (ICES) 2010 májusában, a halászati tudományos, műszaki és gazdasági bizottság (HTMGB) pedig 2010 júniusában bocsátott ki tudományos szakvéleményt.A javaslat a balti-tengeri halászat 2011-es szabályozását illetően két fontos szakaszra tagolódik: a teljes kifogható mennyiségek és a kvóták meghatározására vonatkozó szakaszra, valamint a halászati erőkifejtés korlátozására vonatkozó szakaszra.-  Hatályos rendelkezések a javaslat által szabályozott területenA halászati lehetőségek és a tagállamok közötti elosztásuk módja évente kerül meghatározásra. A legutóbbi ilyen rendelet a bizonyos halállományokra és halállománycsoportokra vonatkozó, a Balti-tengeren alkalmazandó halászati lehetőségeknek és kapcsolódó feltételeknek a 2010. évre történő meghatározásáról szóló, 2009. november 20-i 1226/2009/EK tanácsi rendelet.A balti-tengeri halászati gazdálkodás tekintetében fontos még a Balti-tenger, a Bæltek és az Øresund halászati erőforrásainak technikai intézkedések révén történő védelméről, az 1434/98/EK rendelet módosításáról és a 88/98/EK rendelet hatályon kívül helyezéséről szóló, 2005. december 21-i 2187/2005/EK tanácsi rendelet.A balti-tengeri tőkehalállományokra és az ezen állományok halászatára vonatkozó többéves terv létrehozásáról, a 2847/93/EGK rendelet módosításáról és a 779/97/EK rendelet hatályon kívül helyezéséről szóló, 2007. szeptember 18-i 1098/2007/EK tanácsi rendelet körvonalazza a szóban forgó tőkehalállományok helyreállítására irányuló ellenőrző és nyomon követő intézkedéseket. Az említett rendelet ezenkívül a nyugati és a keleti tőkehalállományok tekintetében előírja a teljes kifogható mennyiségek megállapításának szabályait és a kapcsolódó halászatierőkifejtés-korlátozásokat.-  Összhang az EU egyéb szakpolitikáival és célkitűzéseivelA javasolt intézkedések a közös halászati politika célkitűzéseivel és szabályaival összhangban kerültek kidolgozásra, és azok összeegyeztethetők az Unió fenntartható fejlődési politikájával.KONZULTÁCIÓ AZ ÉRDEKELTEKKEL; HATÁSVIZSGÁLAT-  Szakértői vélemények összegyűjtése és felhasználásaA konzultációba bevont főbb szervezetek/szakértőkA konzultációba bevont tudományos szervezetek a Nemzetközi Tengerkutatási Tanács (ICES) és a halászati tudományos, műszaki és gazdasági bizottság (HTMGB).A Közösség az ICES-től és a HTMGB-től minden évben tudományos szakvéleményt kér a fontos halállományok állapotáról. A kapott szakvélemény kiterjed minden olyan balti-tengeri állományra, amelynek tekintetében teljes kifogható mennyiséget javasolnak; ez alól kivételt képez a 31. alkörzetben található sima lepényhal és hering, amelyekre vonatkozóan az idén nem jelenik meg szakvélemény, mivel az állomány állapotának értékeléséhez nem állnak rendelkezésre megfelelő adatok.-  Konzultáció az érdekeltekkelA „Konzultáció a 2011. évi halászati lehetőségekről” című bizottsági közleményben foglaltak alapján 2010 júniusában konzultáltunk a balti-tengeri regionális tanácsadó testülettel (BSRAC) a testület tengerfenéki, nyílt tengeri és lazachalászattal foglalkozó közös munkacsoportjának ülésén. A javaslat tudományos alapját az ICES és a HTMGB szolgáltatta. A Tengerügyi és Halászati Főigazgatóság a politikai nyilatkozat alapján előterjesztette azokat a szabályokat, amelyeket a 2011. évi teljes kifogható mennyiségek és kvóták megállapításakor követni fog. A javaslat kidolgozásakor kellően mérlegeltük és figyelembe vettük az említett ülésen kifejtett előzetes álláspontokat és az érintett halállományokra vonatkozó későbbi írásbeli ajánlásokat oly módon, ami nem áll ellentmondásban a meglévő politikákkal, illetve nem jár a sérülékeny erőforrások állapotának romlásával.A balti-tengeri regionális tanácsadó bizottság (BSRAC) a teljes kifogható mennyiségek meghatározása tekintetében támogatja a közönséges tőkehalra vonatkozó többéves tervet, azonban nem ért egyet a halászati erőkifejtésnek a terv alkalmazásából adódó fokozatos kiigazításával. Ezenkívül a teljes kifogható mennyiségeknek a hosszú távon fenntartható szintekre történő kiigazításával sem ért egyet, mivel a BSRAC álláspontja szerint az állomány állapota stabil, és a tudományos szakvélemény nem lenne elegendő az adott kvóta csökkentésének indokolásához.-  HatásvizsgálatAmennyiben a javasolt intézkedések végrehajtásra kerülnek, az uniós hajók fogásmennyiségben kifejezett balti-tengeri halászati lehetőségei valamennyi érintett faj esetében hozzávetőleg 17%-kal csökkennek. Több hering- és sprattállomány esetében a csökkentést a kisebb állománypótlódási arány indokolja, valamint az, hogy a halászat okozta állománypusztulás aránya meghaladja maximális fenntartható hozamot, illetőleg az elővigyázatossági szinteket. A legnagyobb gazdasági hatással a sprattállományra vonatkozó TAC csökkentése fog járni, amelyre az állománynak az elővigyázatossági szinteket meghaladó túlhalászása miatt van szükség. A többéves terv értelmében növeltük a Balti-tenger nyugati és keleti részében élő tőkehal teljes kifogható mennyiségét.A javaslat nem csupán a rövid távú megfontolásokat tükrözi, hanem egyúttal egy hosszabb távú megközelítés részét is képezi, amely révén a halászat mértéke fokozatosan a hosszú távon fenntartható szintekre csökken.A javaslatban alkalmazott szemlélet ezért közép- és hosszú távon kisebb halászati erőkifejtést, hosszú távon azonban stabil vagy növekvő kvótákat fog eredményezni. A szemlélet hosszú távú következményei várhatóan a következők lesznek: a halászati erőkifejtés csökkenése nyomán kisebb hatás éri a környezetet, a halfogási ágazatban csökken a hajók száma és/vagy a hajónkénti átlagos halászati erőkifejtés, és a kirakodások mennyisége változatlan marad vagy növekszik. A halászati tevékenység fenntarthatósága hosszú távon fokozódni fog.A JAVASLAT JOGI ELEMEI-  A javaslat összefoglalásaAnnak érdekében, hogy megvalósuljon a közös halászati politikának a halászatok biológiai, gazdasági és társadalmi szempontból is fenntartható szintű kiaknázására irányuló célkitűzése, a javaslat az uniós, valamint az uniós halászhajók részvételével zajló nemzetközi halászat vonatkozásában megállapítja az alkalmazandó fogási és erőkifejtési korlátozásokat.-  JogalapAz Európai Unió működéséről szóló szerződés 43. cikkének (3) bekezdése.-  A szubszidiaritás elveEz a javaslat az Európai Unió működéséről szóló szerződés 3. cikke (1) bekezdésének d) pontja értelmében az Unió kizárólagos hatáskörébe tartozik, ezért a szubszidiaritás elve nem alkalmazható.-  Az arányosság elveA javaslat megfelel az arányosság elvének a következő okok miatt:a közös halászati politika közös politika. Az Európai Unió működéséről szóló szerződés 43. cikkének (3) bekezdése szerint a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.Ez a tanácsi rendelet elosztja a tagállamok között a halászati lehetőségeket. A 2371/2002/EK rendelet 20. cikkének (3) bekezdése értelmében a tagállamok saját belátásuk szerint szabadon dönthetnek e lehetőségek régiók vagy szereplők közötti elosztásáról. A tagállamok így kellő mozgástérrel rendelkeznek a számukra kiosztott halászati lehetőségek kiaknázására általuk választott társadalmi-gazdasági modellel összefüggő döntések meghozatalakor.A javaslatnak a tagállamokra nézve nincsenek új pénzügyi vonzatai. Ezt a rendeletet a Tanács fogadja el minden évben, végrehajtásának állami és magánszektorbeli módozatai pedig már adottak.-  A jogi aktus típusának megválasztásaJavasolt aktus: rendelet.Ez a javaslat az Európai Unió működéséről szóló szerződés 43. cikkének (3) bekezdése alapján és a 2371/2002/EK tanácsi rendelet 20. cikkével összhangban a halászati gazdálkodásra vonatkozik.KÖLTSÉGVETÉSI VONZATOKA javaslatnak nincsenek az uniós költségvetést érintő vonzatai.KIEGÉSZÍTő INFORMÁCIÓK-  EgyszerűsítésA javaslat az uniós vagy nemzeti hatóságok közigazgatási eljárásainak egyszerűsítéséről rendelkezik, különös tekintettel az erőkifejtés-szabályozással összefüggő követelményekre.-  Felülvizsgálatra/módosításra/megszüntetésre vonatkozó rendelkezésA javaslat egy 2011-re vonatkozó rendeletre irányul, ennélfogva nem tartalmaz felülvizsgálati záradékot.-  Részletes magyarázatA javaslat 2011-re meghatározza a Balti-tengeren halászatot folytató tagállamok számára a bizonyos halállományokra és halállománycsoportokra vonatkozó halászati lehetőségeket.A javaslatban szereplő számadatok tükrözik a tudományos szakvéleményben foglaltakat, a BSRAC testülettel folytatott konzultáció eredményét, valamint a teljes kifogható mennyiségek és kvóták meghatározásának keretét, amelyet a „Konzultáció a 2011. évi halászati lehetőségekről” című bizottsági közlemény körvonalaz.Mivel a Bizottság a halászati erőforrásoknak az uniós szakpolitikával és a nemzetközi kötelezettségvállalásokkal összhangban történő fenntartható felhasználását stabil halászati lehetőségek mellett kívánja biztosítani, a teljes kifogható mennyiségek évenkénti ingadozását az adott állomány állapotától függően a lehető legkisebb szintre korlátozzuk.A tagállamok számára kiosztott teljes kifogható mennyiségeket és kvótákat az I. melléklet, a halászati erőkifejtés korlátozásait pedig a II. melléklet állapítja meg.A tőkehalállományok tekintetében a javasolt teljes kifogható mennyiségek és halászatierőkifejtés-korlátozások a balti-tengeri tőkehalállományokra és a rájuk irányuló halászatra vonatkozó többéves tervben alkalmazott fokozatos megközelítést tükrözik. A terv központi eleme a halászat okozta állománypusztulás hosszú távon fenntartható szintekre való fokozatos csökkentése, ami biztosítja az állományok helyreállását, valamint nagy és stabil hozamokat tesz lehetővé.A balti-tengeri lazacállományok esetében további gazdálkodási intézkedésekre van szükség a tengeren és a belvizeken annak érdekében, hogy – ahol szükséges – elő lehessen segíteni az állományok hatékony helyreállását. A lazacgazdálkodási terv kidolgozás alatt áll.2010/0247 (NLE)JavaslatA TANÁCS RENDELETEa bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2011. évre történő meghatározásárólAZ EURÓPAI UNIÓ TANÁCSA,tekintettel az Európai Unió működéséről szóló szerződésre, és különösen annak 43. cikke (3) bekezdésére,tekintettel a Bizottság javaslatára,mivel:1.  A Szerződés 43. cikke (3) bekezdésének megfelelően a Tanács a Bizottság javaslata alapján intézkedéseket fogad el a halászati lehetőségek meghatározására és elosztására vonatkozóan.2.  A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK rendelet[1] előírja, hogy a Tanácsnak a rendelkezésre álló tudományos szakvélemények és különösen a Halászati Tudományos, Műszaki és Gazdasági Bizottság (HTMGB) által készített jelentések figyelembevételével meg kell hoznia a vizekhez és az erőforrásokhoz való hozzáférés és a halászati tevékenységek fenntartható végzésének biztosításához szükséges intézkedéseket.3.  A Tanács feladata, hogy halászati tevékenységenként vagy tevékenységcsoportonként meghatározza a teljes kifogható mennyiségeket (TAC). A halászati lehetőségeket úgy kell elosztani a tagállamok között, hogy az minden tagállamnak viszonylag stabil halászati tevékenységet biztosítson valamennyi állomány, illetve halászat tekintetében, és kellően figyelembe vegye a közös halászati politikának a 2371/2002/EK rendeletben meghatározott célkitűzéseit. Ezen túlmenően meg kell határozni bizonyos, a halászati lehetőségek szempontjából alapvető és azokkal funkcionálisan összefüggő feltételeket annak érdekében, hogy a halászati lehetőségek optimálisak és hatékonyan alkalmazhatók legyenek.4.  A teljes kifogható mennyiségeket a rendelkezésre álló tudományos szakvélemények alapján, valamint a biológiai és társadalmi-gazdasági vonatkozások figyelembevételével kell megállapítani, biztosítva eközben az egyes halászati ágazatokkal szembeni méltányos bánásmódot. Ebben az összefüggésben szükséges figyelembe venni az érdekelt felekkel folytatott konzultációk során megfogalmazott véleményeket, különös tekintettel a halászati és akvakultúra-ágazati tanácsadó bizottság és az érintett regionális tanácsadó testületek ülésein elhangzottakra.5.  A többéves terv hatálya alá tartozó állományok esetében a teljes kifogható mennyiségeket indokolt a vonatkozó tervben szereplő szabályokkal összhangban meghatározni. Következésképpen a balti-tengeri tőkehalállományokra vonatkozó fogási korlátozásokat és halászatierőkifejtés-korlátozásokat helyénvaló a balti-tengeri tőkehalállományokra és az ezen állományok halászatára vonatkozó többéves terv létrehozásáról szóló, 2007. szeptember 18-i 1098/2007/EK tanácsi rendeletben[2] előírt szabályokkal összhangban megállapítani.6.  Az e rendeletben előírt halászati lehetőségek felhasználására nézve a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendelet[3] az irányadó, különös tekintettel a fogások és a halászati erőkifejtés nyilvántartására a halászati lehetőségek kimerülésére vonatkozó adatok közléséről szóló 33. és 34. cikkére.7.  A teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendelet[4] 2. cikkével összhangban meg kell határozni a fenti cikkben említett intézkedések hatálya alá tartozó állományokat.8.  Az uniós halászok megélhetésének biztosítása érdekében fontos, hogy a halászat 2011. január 1-jén megkezdődhessen.ELFOGADTA EZT A RENDELETET:I. FEJEZETHatály és fogalommeghatározások1. cikk TárgyEz a rendelet az egyes balti-tengeri halállományok és halállománycsoportok tekintetében megállapítja a 2011. évi halászati lehetőségeket.2. cikk HatályEz a rendelet a Balti-tengeren tevékenységet folytató uniós hajókra vonatkozik.3. cikk FogalommeghatározásokA 2371/2002/EK rendelet 3. cikkében megállapított fogalommeghatározásokon túlmenően e rendelet alkalmazásában:a) az ICES-övezetek (Nemzetközi Tengerkutatási Tanács) a 2187/2005/EK rendelet I. mellékletében meghatározott földrajzi területek;b) „Balti-tenger”: az ICES 22–32 alkörzet;c) „uniós halászhajó”: tagállami lobogó alatt közlekedő és az Unióban lajstromba vett halászhajó;d) „teljes kifogható mennyiség (TAC)”: az egyes állományokból évente kifogható mennyiség,e) „kvóta”: a teljes kifogható mennyiségnek az Unió, valamely tagállam vagy egy harmadik ország részére kiosztott hányada;f) „kikötőn kívül töltött nap”: az a folyamatos 24 órás időszak vagy annak egy része, amely során a hajó kikötőn kívül tartózkodik.II. FEJEZETHalászati lehetőségek4. cikk Fogási korlátozások és a kifogható mennyiségek elosztásaA fogási korlátozásokat, azok tagállamok közötti elosztását, valamint a 847/96/EK rendelet 2. cikke szerinti további feltételeket az I. melléklet tartalmazza.5. cikk Az elosztásra vonatkozó különös rendelkezések(1) A halászati lehetőségeknek az I. mellékletben előírt, tagállamok közötti elosztása nem érinti a következőket:a) a 2371/2002/EK rendelet 20. cikkének (5) bekezdése alapján végrehajtott cserék;b) az 1224/2009/EK rendelet 37. cikke alapján végrehajtott újraelosztások;c) a 847/96/EK rendelet 3. cikke szerint engedélyezett további kirakodások;d) a 847/96/EK rendelet 4. cikkével összhangban visszatartott mennyiségek;e) az 1224/2009/EK rendelet 37., 105., 106. és 107. cikke alapján végrehajtott levonások.(2) Az e rendelet I. mellékletében foglalt eltérő rendelkezés hiányában a 847/96/EK rendelet 3. cikke az elővigyázatossági TAC hatálya alá tartozó állományokra, az említett rendelet 3. cikkének (2) és (3) bekezdése, valamint 4. cikke pedig az analitikai TAC hatálya alá tartozó állományokra alkalmazandó.6. cikk A fogások és járulékos fogások kirakodásának feltételeiA fogási korlátozások hatálya alá tartozó állományokból származó halak csak akkor tárolhatók a fedélzeten, illetve csak akkor rakodhatók ki, ha:a) a fogásokat kvótával rendelkező tagállam hajói ejtették, és ez a kvóta még nincs kimerítve; vagyb) a fogások olyan uniós kvótából való részesedésnek felelnek meg, amelyet nem osztottak el kvótaként a tagállamok között, és a szóban forgó uniós kvóta még nincs kimerítve.7. cikk A halászati erőkifejtés korlátozásai(1) A halászati erőkifejtés korlátozásait a II. melléklet tartalmazza.(2) Az (1) bekezdésben említett korlátozások az ICES 27 és 28.2 alkörzetre vonatkoznak, amennyiben a Bizottság az 1098/2007/EK rendelet 29. cikkének (2) bekezdése értelmében nem hozott döntést ezen alkörzeteknek az említett rendelet 8. cikke (1) bekezdésének b) pontjában, 8. cikkének (3), (4) és (5) bekezdésében, valamint 13. cikkében előírt korlátozások alóli mentesítéséről.(3) Az (1) bekezdés szerinti korlátozások nem vonatkoznak az ICES 28.1 alkörzetre, amennyiben a Bizottság az 1098/2007/EK rendelet 29. cikkének (4) bekezdése alapján nem hozott olyan döntést, amely szerint az említett rendelet 8. cikke (1) bekezdésének b) pontjában, valamint 8. cikkének (3), (4) és (5) bekezdésében előírt korlátozások alkalmazandók lennének az adott alkörzetre.III. FEJEZETZáró rendelkezések8. cikk AdatküldésAmikor a tagállamok az 1224/2009/EK rendelet 33. és 34. cikke alapján a Bizottságnak megküldik a fogott állományok kirakodott mennyiségeire vonatkozó adatokat, az e rendelet I. mellékletében meghatározott állománykódokat használják.9. cikk HatálybalépésEz a rendelet az Európai Unió Hivatalos Lapjában való kihirdetésének napján lép hatályba.Ezt a rendeletet 2011. január 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnökI. MELLÉKLETA fogási korlátozások hatálya alá tartozó területeken tartózkodó uniós hajókra vonatkozó fogási korlátozások fajok és területek szerinti bontásbanA következő táblázatok állományonként megállapítják a teljes kifogható mennyiségeket és kvótákat (élőtömegtonnában, kivéve, ahol ezt másként határozzák meg), valamint a kvóták éves kezelésére vonatkozó kapcsolódó feltételeket.Eltérő rendelkezés hiányában az övezetekre vonatkozó utalást ICES-övezetekre való utalásként kell értelmezni.A halállományokra minden terület tekintetében a fajok latin nevének betűrendjében történik utalás. A következő táblázat e rendelet alkalmazásában a fajok latin neveinek és közönséges neveinek megfeleléseit tartalmazza:Tudományos név | Alpha-3 kód | Közönséges név |Clupea harengus | HER | Hering |Gadus morhua | COD | Közönséges tőkehal |Platichthys flesus | FLE | Érdes lepényhal |Pleuronectes platessa | PLE | Sima lepényhal |Psetta maxima | TUR | Nagy rombuszhal |Salmo salar | SAL | Lazac |Sprattus sprattus | SPR | Spratt |Faj: | Hering | Övezet: | 30–31. alkörzet |Clupea harengus | HER/3D30.; HER/3D31. |Finnország | 74 607 | (1) | Analitikai TAC |Svédország | 16 393 | (2) |EU | 91 000 | (3) |TAC | 91 000 |(1) A 31. alkörzetben ejtett fogások mennyisége nem haladhatja meg a 2460 tonnát. (2) A 31. alkörzetben ejtett fogások mennyisége nem haladhatja meg az 540 tonnát. (3) A 31. alkörzetben ejtett fogások mennyisége nem haladhatja meg az 3000 tonnát. |Faj: | Hering | Övezet: | 22–24. alkörzet |Clupea harengus | HER/3B23.; HER/3C22.; HER/3D24. |Dánia | 2 227 | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Németország | 8 763 |Finnország | 1 |Lengyelország | 2 067 |Svédország | 2 826 |EU | 15 884 |TAC | 15 884 |Faj: | Hering | Övezet: | 25–27., 28.2., 29. és 32. alkörzet uniós vizei |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Dánia | 2 016 | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Németország | 535 |Észtország | 10 295 |Finnország | 20 097 |Lettország | 2 541 |Litvánia | 2 675 |Lengyelország | 22 831 |Svédország | 30 650 |EU | 91 640 |TAC | Nem releváns |Faj: | Hering | Övezet: | 28.1. alkörzet |Clupea harengus | HER/03D.RG |Észtország | 15 082 | Analitikai TAC |Lettország | 17 578 |EU | 32 660 |TAC | 32 660 |Faj | Közönséges tőkehal | Övezet: | A 25–32. alkörzet uniós vizei |Gadus morhua | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Dánia | 13 544 | Analitikai TAC |Németország | 5 388 |Észtország | 1 320 |Finnország | 1 036 |Lettország | 5 036 |Litvánia | 3 318 |Lengyelország | 15 595 |Svédország | 13 721 |EU | 58 957 |TAC | Nem releváns |Faj: | Közönséges tőkehal | Övezet: | A 22–24. alkörzet uniós vizei |Gadus morhua | COD/3B23.; COD/3C22.; COD/3D24. |Dánia | 8 206 | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Németország | 4 012 |Észtország | 182 |Finnország | 161 |Lettország | 679 |Litvánia | 440 |Lengyelország | 2 196 |Svédország | 2 924 |EU | 18 800 |TAC | 18 800 |Faj: | Sima lepényhal | Övezet: | A 22–32. alkörzet uniós vizei |Pleuronectes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Dánia | 2 179 | Elővigyázatossági TAC A 847/96/EK rendelet 4. cikke nem alkalmazandó. |Németország | 242 |Lengyelország | 456 |Svédország | 164 |EU | 3 041 |TAC | 3 041 |Faj: | Lazac | Övezet: | A 22–31. alkörzet uniós vizei |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Dánia | 51 829 | (1) | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Németország | 5 767 | (1) |Észtország | 5 267 | (1) |Finnország | 64 627 | (1) |Lettország | 32 965 | (1) |Litvánia | 3 875 | (1) |Lengyelország | 15 723 | (1) |Svédország | 70 056 | (1) |EU | 250 109 | (1) |TAC | Nem releváns |__________ |(1) A halegyedek számában kifejezve. |Faj: | Lazac | Övezet: | A 32. alkörzet uniós vizei |Salmo salar | SAL/3D32. |Észtország | 1 581 | (1) | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Finnország | 13 838 | (1) |EU | 15 419 | (1) |TAC | Nem releváns |_________ |(1) A halegyedek számában kifejezve. |Faj: | Spratt | Övezet: | A 22–32. alkörzet uniós vizei |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Dánia | 26 236 | Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. |Németország | 16 621 |Észtország | 30 466 |Finnország | 13 734 |Lettország | 36 796 |Litvánia | 13 310 |Lengyelország | 78 087 |Svédország | 50 719 |EU | 265 969 |TAC | Nem releváns |II. MELLÉKLETA halászati erőkifejtés korlátozásai1. A tagállamok gondoskodnak arról, hogy a lobogójuk alatt közlekedő hajók számára a 90 mm-es vagy annál nagyobb szembőségű vonóhálóval, kerítőhálóval vagy hasonló halászeszközzel, 90 mm-es vagy annál nagyobb szembőségű kopoltyúhálóval, állítóhálóval és tükörhálóval, fenéken rögzített horogsorral, sodortatott horogsortól eltérő horogsorral, kézi horogsorral és orsós felszereléssel folytatott halászatot legfeljebb:a) 163 kikötőn kívül töltött napig engedélyezik a 22–24. alkörzetben az április 1. és 30. közötti időszak kivételével, amikor az 1098/2007/EK rendelet 8. cikke (1) bekezdésének a) pontja alkalmazandó; ésb) 160 kikötőn kívül töltött napig engedélyezik a 25–28. alkörzetben a július 1. és augusztus 31. közötti időszak kivételével, amikor az 1098/2007/EK rendelet 8. cikke (1) bekezdésének b) pontja alkalmazandó.2. A kikötőn kívül töltött napok évenkénti maximális száma, amelyek során valamely hajó az 1. pont a) és b) alpontjában meghatározott két területen tartózkodhat és ott az 1. pontban említett halászeszközökkel halászati tevékenységet folytathat, nem haladhatja meg a két terület valamelyikére kiosztott napok maximális számát.[1] HL L 358., 2002.12.31., 59. o.[2] HL L 248., 2007.9.22., 1. o.[3] HL L 343., 2009.12.22., 1. o.[4] HL L 115., 1996.5.9., 3. o.